Wendy Schaetzel Lesko. Wendy Schaetzel Lesko – Yoshlar faolligi loyihasi (Youth Activism Project) hamda „Youth Infusion“ tashkilotlarining asoschilaridan biri. U yoshlarning jamoat siyosatidagi faolligi (youth-led advocacy) va avlodlararo hamkorlik sohasidagi mutaxassis sifatida tanilgan bir qator kitoblar muallifi. Hayoti. Rollins kollejida oʻqigan soʻnggi ikki yilida Lesko kampusdan 45 daqiqa uzoqlikda joylashgan Floridalik apelsin yigʻuvchi oilalarlarining 100 nafar bolasi uchun dam olish dasturini yaratgan. Bitiruvdan soʻng u Sezar Chavesning United Farm Workers Union tashkilotida jamoat tashkilotchisi sifatida ishlagan. U "Congressional Monitor" jurnalining bosh muharriri boʻlib ishlaydi va Vashington, D. C.dagi WTOP radiostansiyasida efirga uzatilgan „Today on the Hill“ kundalik jonli radio dasturini yaratish bilan shugʻullanadi. Lesko hozirda eri Matthew Lesko bilan Vashingtonda yashaydi. Wendy eri Matthew bilan 1982-yilda "Congressional Monitor"da ishlagan paytida tanishgan. 1992-yilda Lesko „Activism 2000 Project“ loyihasini ishga tushirgan, bu loyiha yoshlarning siyosatda ishtirok etishining yangi modelini taklif qiladi. 2004-yilda u oʻrta maktab oʻquvchilari bilan birgalikda „Youth Activism Project“ notijorat tashkiloti va uning birinchi xalqaro tashabbusi „School Girls Unite“ni Maryland shtatida tashkil qilgan. Ular Malidagi hamkorlari bilan birgalikda „Girls Gone Activist! How to Change the World through Education“ ikki tilli qoʻllanmasini yaratganlar. „School Girls Unite“ning yana bir yirik yutugʻi – Birlashgan Millatlar Tashkilotining Xalqaro qizlar kuni (har yili 11-oktabrda nishonlanadi)ni tashkil etishga yordam bergan ommaviy kampaniyadir. Lesko CommonAction kabi bir qator tashkilotlarning maslahat kengashlarida ishlagan. U AQSh Davlat departamentining Xalqaro mehmondorchilik dasturidan tortib Milliy inson xizmatlari assambleyasigacha boʻlgan yuzlab taqdimot va seminarlarga mezbonlik qilgan. 2017-yilda u TEDx Talksda „Youth Voice Plus Youth Vote“ mavzusida maʼruza qilgan. 2021-yilda Lesko irqchilikka qarshi avlodlararo tashkilotlar qurishga qaratilgan „Youth Infusion“ loyihasini boshlagan. 2023-yilda u Denise Webb bilan birgalikda „Why Arenʼt We Doing This! Collaborating with Minors in Major Ways“ kitobini nashr etgan. Mukofotlari. 2019-yilda Lesko „Youth MOVE National“ tashkilotining „Yilning eng yaxshi mutaxassisi“ mukofotini olgan. U „The Washington Post“, „Houston Chronicle“ va „Youth Today“ kabi nashrlarda yoshlarning siyosatdagi faolligi sohasidagi yetakchi mutaxassis sifatida tan olingan. Karen Jackson-Knight bilan birgalikda Lesko oʻn yildan ortiq vaqt davomida yuzlab davlat maktab oʻquvchilariga bepul repetitorlik xizmatini koʻrsatgan SPARK dasturiga asos solgan. 2004-yilda ular WETA-TVning „Hometown Heroes“ mukofotini qoʻlga kiritganlar.